Hadaba baaritaan qoto dheer oo uu sameeyey wariye u dhashay dalkaas Faransiiska oo lagu magacaabo Paul Moreira ayaa waxaa uu ku kashifay sir badan oo ku saabsan sida suntaas loogu shubay Soomaaliya iyo cidii ka dambeysay arintaas, iyadoona uu ninkaas sheegay inay suntaas ay ku daadiyeen bada Soomaaliyeed koox ay ka dhexeysay wada shaqeyn oo ayna ugu waa weynaayeen afar ruux oo kala ah nin u dhashay dalka Talyaaniga oo lagu magacaabo Ezio Escaglione oo ah qunsul sharafeed uu u magacaabay madaxweyne Cali Mahdi, Guido Garelli oo ahaa nin ku taqasusay sunta warshadaha , Giancarllo Marrochino oo ah nin ku suganaa magaalada Muqdisho oo la shaqeynaayey ciidamada dalka Talyaaniga ee ku sugnaa magaalada Muqdisho islamarkaana la lahaa xiriir wanaagsan dagaal oogayaashii ka jirey Soomaaliya iyo madaxweynihii hore ee Soomaaliya Cali Mahdi Maxamed, afartaas qof oo kaalmaeysanaayo shaqaale kale ayaa waxaa la sheegay inay door weyn ku lahaayeen suntii lagu shubay bada dalka Soomaaliya.
